[image: GRB RH]

[bookmark: _Hlk94374361]R EP U B L I K A  H R V A T S K A
PRIMORSKO-GORANSKA  ŽUPANIJA
GRAD RIJEKA
AGENCIJA ZA DRUŠTVENO POTICANU
STANOGRADNJU GRADA RIJEKE


Titov trg 3/ 51 000 RIJEKA
OIB: 33196059754					MATIČNI BROJ: 02052270
RKP BROJ: 40818					RAZINA: 21 PRORAČUNSKI KORISNIK JLS
ŠIFRA DJELATNOSTI: 8412 Reguliranje djelatnosti subjekata koji pružaju zdravstvenu zaštitu, usluge u obrazovanju i kulturi i druge društvene usluge, osim obaveznog socijalnog osiguranja 
ŠIFRA GRADA: 373 
ŠIFRA ŽUPANIJE: 8




BILJEŠKE
uz financijske izvještaje za razdoblje 
od 01. siječnja do 31. prosinca 2023. godine



1. OPĆI PODACI O USTANOVI I ZAKONSKI OKVIR

Agencija za društveno poticanu stanogradnju Grada Rijeke (dalje u tekstu: Agencija) je ustanova upisana u sudski registar Trgovačkog suda u Rijeci 14. veljače 2006. godine, djelatnost je započela obavljati 1. srpnja  2006. godine. Osnovna djelatnost Agencije su investitorski poslovi u vezi s izgradnjom i prodajom stanova u okviru društveno poticane stanogradnje na području Grada Rijeke sukladno propisima kojima se uređuje društveno poticana stanogradnja.

Osnivač Agencije je Grad Rijeka. 

U 2006. godini Agencija  je vodila računovodstvo u skladu s Uredbom o računovodstvu neprofitnih organizacija („Narodne novine“, broj 112/93, 7/09, 158/13, 1/14 i 44/14) i Pravilniku o knjigovodstvu i računskom planu neprofitnih organizacija („Narodne novine“, broj 20/94 i 40/94-ispravak). 

Uvrštavanjem u Registar proračunskih korisnika od 01. siječnja 2007. godine ustanova postaje obveznik vođenja proračunskog računovodstva. 

Dana 01. siječnja 2010. godine Agencija se ponovo upisuje u registar neprofitnih organizacija te se, u skladu s odredbama,  Zakona o PDV-u prijavljuje u sustav i postaje obveznikom PDV-a.

Ministarstvo financija, Državna riznica dalo je 2016. godine pisano mišljenje da Agencija temeljem kriterija za financiranje svog poslovanja treba steći status proračunskog korisnika (KLASA: 401-01/15-01/94, URBROJ: 513-05-02-16-21 od 07. lipnja 2016.), iz kojeg razloga Agencija od 01. siječnja 2018. godine ponovo dobiva status proračunskog korisnika i upisuje se u Registar proračunskih korisnika pod RKP brojem 40818 te ustrojava proračunsko računovodstvo u skladu sa Zakonom o proračunu ("Narodne novine", broj 87/08, 136/12 i 15/15) i Pravilnikom o proračunskom računovodstvu i računskom planu ("Narodne novine", broj 124/14, 115/15, 87/16, 3/18, 126/19, 108/20 i 144/21).

[bookmark: _Hlk31301819][bookmark: _Hlk31301725]Na 31.12.2023. godine Agencija zapošljava 4 djelatnika u punom radnom vremenu i 1 djelatnika u nepunom radnom vremenu. Ovaj financijski izvještaj sastavlja knjigovodstveni servis za obavljanje računovodstvenih poslova, angažiran ugovorom o poslovnoj suradnji od strane Agencije. Odgovorna osoba knjigovodstvenog servisa za sastavljanje Financijskih izvještaja i Bilješki uz financijske izvještaje je Iva Čehajić. 

Financijski izvještaji za razdoblje od 01. siječnja do 31. prosinca 2023. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 3/15, 93/15, 135/15, 2/17, 28/17, 112/18, 126/19, 145/20, 32/21) i s Okružnicom Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2023. godine (KLASA:400-02/23-01/27, URBROJ:513-05-03-24-4 od 10. siječnja 2024. godine).

Financijski izvještaji sastoje se od: Bilance (Obrazac BILANCA), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac OBVEZE) i ovih Bilješki uz financijske izvještaje. 

Agencija svoj rad planira na programskoj osnovi ostvarivanjem određenih projekata i aktivnosti.

U prethodnim godinama Agencija je dovršila ulaganje u stambene objekte građene po modelu društveno poticane stanogradnje u okviru projekata POS Rujevica II. faza, POS Donja Drenova i POS Hostov breg I. faza tijekom kojih je izgrađeno 255 stanova i 36 garaža pri čemu su svi stanovi prodani dok je 20 garaža na Rujevici ostalo neprodano po okončanom obračunu 2010. godine. Iste su se tijekom proteklih godina prodale po javnim pozivima.

Redovne aktivnosti Agencije uključuju poslove vezane uz projekte realizirane u prethodnim godinama i to projekt POS Rujevica I. faza u smislu praćenja naplate obročne otplate stanova prodanih Gradu Rijeci („robni kredit") te podmirenje obveza po osnovi dugoročnog zajma za plasirana državna sredstva. Isto tako za projekte POS Rujevica II. faza, POS Donja Drenova i POS Hostov breg I. faza aktivnosti u smislu praćenja naplate obročne otplate stanova i garaža prodanih kupcima u dijelu u kojem su plasirana javna sredstva (kroz tzv. III. obrok) obračunata sukladno ulaganjima državnih poticajnih sredstava i sredstava jedinice lokalne samouprave tj. Grada Rijeke te njihov povrat.

U izvještajnom razdoblju Agencija je završila izgradnju 90 stanova u dva višestambena objekta iz projekta POS Martinkovac I. faza te je zaključila kupoprodajne ugovore s kupcima. Primopredaja stanova bila je krajem travnja 2023. godine. Dvadeset sedam kupaca je u potpunosti otplatilo stanove u tri obroka, dok su 63 kupca otplatila dva obroka, a za treći obrok su potpisali Ugovor o obročnoj otplati stanova. Aktivnosti vezane uz konačnu realizaciju projekta POS Martinkovac I. faza odrazile su se na velika odstupanja u izvještajnom razdoblju u odnosu na isto izvještajno razdoblje prethodne godine, što je detaljno prikazano u ovom izvještaju. 

Agencija je krajem 2023. godine započela s pripremama za novi kapitalni projekt izgradnje stanova po modelu poticane stanogradnje POS Zamet.

Nastavno se u Bilješkama pojašnjavaju podaci iskazani u obrascima financijskih izvještaja.


2. BILJEŠKE UZ BILANCU
Ukupna imovina Agencije na izvještajni datum iznosi 5.188.882,09 EUR, u strukturi koje se odnosi na nefinancijsku imovinu 261.562,52 EUR , a 4.927.319,57 EUR na financijsku imovinu.
Bilješka br. 1 – šifra 01
Vrijednost neproizvedene dugotrajne imovine na dan 31.12.2023. godine iznosi 0,00 EUR. 
Bilješka br. 2 – šifra 02
Proizvedena dugotrajna imovina iskazana je u visini 1.213,52 EUR. Povećanje u odnosu na 2022. godinu za 30,07% rezultat je nabavke novog komunikacijskog uređaja (mobitela).
Bilješka br. 3 – šifra 051 
Znatno smanjenje dugotrajne nefinancijske imovine u pripremi, točnije građevinskih objekata u pripremi (šifra 051) proizlazi iz završetka projekta POS Martinkovac I. faza i na 31.12.2023. iznosi 260.349,00 EUR. Građevinski objekti u pripremi po svojoj strukturi sastoje se od izrade geodetskog elaborata u iznosu 2.600,00 EUR i ulaganja Grada Rijeke, točnije prijenosa vlasništva zemljišta u iznosu 257.749,00 EUR za kapitalni projekt POS Zamet čije su pripreme započele krajem 2023. godine.
Bilješka br. 4 – šifra 1 
Financijska imovina iznosi 4.927.319,57 EUR, a sastoji se od novčanih sredstva iskazanih u visini 256.463,43 EUR (šifra 1112) (stanja na transakcijskim računima Agencije), zajmova kupcima stanova iskazanih u visini 3.441.698,88 EUR (šifra 1321) i zajma Gradu Rijeci u visini 1.221.878,17 EUR (šifra 1373) te potraživanja za pretporez kod obveznika poreza na dodanu vrijednost od 6.888,89 EUR (šifra 124) i kontinuiranih rashoda u iznosu od 390,20 EUR (šifra 193). Financijska imovina bilježi smanjenje od 9,7%, u odnosu na stanje 1. siječnja, kao posljedicu znatnog smanjenja novčanih sredstava na računu Agencije zbog aktivnosti vezanih uz kapitalni projekt POS Martinkovac I. faza.
Zajmovi kupcima stanova u visini od 3.441.698,88 EUR (šifra 1321) bilježe povećanje od 30,07% zbog okončane prodaje stanova iz projekta POS Martinkovac I. faza, te danih zajmova za 63 stana (u visini III. obroka), a odnose se na potraživanja po slijedećim osnovama:
1. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Rujevica II. faza iznose 943.472,71 EUR od kojih je 501.386,15 EUR u otplati dok se ostatak od 442.086,56 EUR odnosi na zajmove u počeku. 
2. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Donja Drenova iznose 701.840,18 EUR od kojih je 107.777,03 EUR u otplati dok se ostatak od 594.063,15 EUR odnosi na zajmove u počeku. 
3. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Hostov breg I. faza iznose 714.464,09 EUR od kojih je 190.005,34 EUR u otplati dok se ostatak od 524.458,75 EUR odnosi na zajmove u počeku. 
4. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Martinkovac I. faza iznose 1.081.921,90 EUR od kojih je 64.183,27 EUR u otplati dok se ostatak od 1.017.738,63 EUR odnosi na zajmove u počeku. 
[bookmark: _Hlk157327958]Zajmovi gradskim proračunima u iznosu od 1.221.878,17 EUR (šifra 1373) odnose se na: 
dugoročni zajam Gradu Rijeci s rokom otplate od 10 godina za kupnju 124 stana, 253 parkirna mjesta i 4 poslovna prostora izgrađenih u dva poslovno-stambena objekta tijekom 2008. godine u projektu POS Rujevica I. faza. Prema ugovorenom otplatnom planu, tijekom 2023. godine, Grad Rijeka je smanjio obvezu prema Agenciji u iznosu od 222.499,22 EUR.
Bilješka br. 5 – šifra 1112
Znatno smanjenje novčanih sredstava na računu Agencije (81,03%) na kraju izvještajnog razdoblja u odnosu na isto razdoblje prošle godine proizlazi iz završetka izgradnje i prodaje stanova iz projekta POS Martinkovac. Izvršeni su povrati Gradu Rijeci i Agenciji za pravni promet i posredovanje nekretninama za ulaganja u ovaj projekt u skladu s ugovorenom dinamikom za povrat njihovih ulaganja.
Bilješka br. 6 – šifra 193
Rashodi budućih razdoblja u visini 390,20 EUR odnose se na naknadu troškova prijevoza na i s posla za 4 zaposlenika koja je isplaćena u 12/2023., a odnosi se na naknadu prijevoza  za 01/2024. godine.
Bilješka br. 7 – šifra 2
Ukupne obveze iznose 5.002.077,56 EUR i bilježe značajno smanjenje, od 52,1%, koje proizlazi iz završetka izgradnje stanova u okviru projekta POS Martinkovac I. faza i prodaje istih građanima.
Bilješka br. 8 – šifra 23
Obveze za rashode poslovanja u visini 19.850,74 EUR odnose se na:
Obračunate troškove neto plaća, te davanja iz i na plaću za 12. mjesec 2023. godine koje se isplaćuju u 01. mjesecu 2024. godine u visini 10.222,87 EUR (šifra 231), a koji bilježe povećanje od 1,5%. Tekuće obveze prema dobavljačima za usluge primljene u 2023. godini iznose 6.092,10 EUR (šifra 232), te obveze za usluge banaka za održavanje transakcijskih računa 63,19 EUR (šifra 234) koje bilježe smanjenje od 45,9% radi zatvaranja 4 žiroračuna, koja su bila otvorena za projekt POS Martinkovac I. faza, ali i prestanka plaćanja naknada za inozemna plaćanja u okviru istog projekta. Ostale tekuće obveze znatno su niže u odnosu na prošlo obračunsko razdoblje i iznose 3.472,58 EUR (šifra 239), a odnose se na povrat obračunatog pretporeza (PDV-a) nadležnom proračunu u iznosu od 3.055,11 EUR i ostalih obveza u visini 417,47 EUR. Znatno smanjenje ostalih tekućih obveza (za 99%) proizlazi iz zatvaranja obveza za predujmove novo ugovorenih kupaca tj. učešća za stanove u projektu POS Martinkovac I. faza u visini 4.611.770,30 EUR (34.747.383,30 kn), nakon okončanja prodaje stanova.
Bilješka br. 9  – šifra 26
Obveze za kredite i zajmove – tuzemne, iznose ukupno 4.981.397,82 EUR, a odnose se na obveze za zajmove od državnog proračuna 3.615.411,90 EUR (šifra 2671) te obveze za zajmove od gradskih proračuna u iznosu od 1.365.985,92 EUR (šifra 2673). 
Iznos obveza za kredite i zajmove odnosi se na slijedeće obveze:
1. Stanje obveza za povrat državnih poticajnih sredstava kojima je financirana izgradnja projekta POS Rujevica I. faza iznosi 1.221.878,17 EUR. Primljena državna poticajna sredstva pod istim uvjetima plasirana su Gradu Rijeci s rokom otplate 10 godina. Prema Otplatnom planu tijekom 2023. godine ukupno je otplaćeno 222.499,22 EUR.
2. Stanje obveza za povrat državnih poticajnih sredstava kojima je financirana izgradnja projekta POS Rujevica II. faza iznosi 439.380,10 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
3. Stanje obveza za povrat ulaganja Grada Rijeke kojima je financirana izgradnja projekta POS Rujevica II. faza u visini 504.092,61 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
4. Stanje obveza za povrat državnih poticajnih sredstava kojima je financirana izgradnja projekta POS Donja Drenova iznosi 561.381,01 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
5. Stanje obveza za povrat ulaganja Grada Rijeke kojima je financirana izgradnja projekta POS Donja Drenova u visini 140.459,17 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
6. Stanje obveza za povrat državnih poticajnih sredstava kojima je financirana izgradnja projekta POS Hostov breg I. faza iznosi 467.406,19 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka.
7. Stanje obveza za povrat ulaganja Grada Rijeke kojima je financirana izgradnja projekta POS Hostov breg I. faza u visini 247.057,90 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
8. Stanje obveza za povrat državnih poticajnih sredstava kojima je financirana izgradnja projekta POS Martinkovac I. faza iznosi 865.294,65 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka.
9. Obveza za povrat državnih poticajnih sredstava - rezervni fond Martinkovac I. faza, sukladno Zakonu o društveno poticanoj stanogradnji iznosi 60.071,78 EUR. 
10. Stanje obveza za povrat ulaganja Grada Rijeke kojima je financirana izgradnja projekta POS Martinkovac I. faza u visini 216.627,25 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
11. Obveza za povrat ulaganja Grada Rijeke kojima je financirana početna faza projekta POS Zamet u visini 257.749,00 EUR.

Stoga, u izvještajnom razdoblju obveze za zajmove od gradskih proračuna (šifra 2673) iznose 1.365.985,92 EUR što predstavlja umanjenje od 3,5% u odnosu na prethodno izvještajno razdoblje, dok su se obveze za zajmove od državnog proračuna smanjile za 17,2% (šifra 2671) i iznose 3.615.411,90 EUR. Smanjenja obveza za kredite i zajmove proizlaze iz redovnih i prijevremenih otplata III. obroka kupaca (prema gore navedenoj specifikaciji) i prodaje stanova iz projekta POS Martinkovac I. faza. Kupci 27 stanova otplatili su I., II. i III. obrok, to jest ukupnu vrijednost stana, a 63 kupca vrijednost stana u visini I. i II. obroka (III. obrok otplaćivati će prema ugovorenom otplatnom planu).
Bilješka br. 10 – šifra 922

Utvrđeni je rezultat poslovanja za svaku posebnu aktivnost, za redovno poslovanje, nefinancijsku imovinu i financijsku imovinu, sukladno čl. 82. st. 1. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/20 i 144/21). 


	ŠIFRA
	Stanje 31.12.2023. god 
	Iznos u EUR

	922
	Ukupan rezultat
	193.461,26

	92211
	Višak prihoda poslovanja
	191.977,12

	92212
	Višak prihoda od nefinancijske imovine
	1.557.038,86

	92223
	Manjak primitaka od financijske imovine
	1.555.554,72







U niže navedenoj tablici prikazan je ostvareni rezultat. 

	ŠIFRA - PR-RAS
	Stanje 31.12.2023. god 
	Iznos u EUR

	X001
	Višak prihoda poslovanja
	98.694,14

	92211
	Višak prihoda i primitaka - preneseni
	201.909,57

	X002
	Višak prihoda od nefinancijske imovine
	4.808.286,16

	[bookmark: _Hlk125957510]92222
	Manjak prihoda od nefinancijske imovine - preneseni
	3.359.873,89

	Y003
	Manjak primitaka od financijske imovine i zaduženja
	1.383.698,64

	92223
	Manjak primitaka od financijske imov. i zaduženja- preneseni
	171.856,08

	X006
	Višak prihoda i primitaka raspoloživ u sljedećem razdoblju
	193.461,26



Višak prihoda poslovanja u iznosu od 98.694,14 EUR (šifra X001) nastao je većinskim dijelom uslijed ostvarenog prihoda iz nadležnog proračuna za financiranje rashoda za nabavu nefinancijske imovine za potrebe kapitalnog projekta POS Martinkovac I. faza te uslijed veće naplate kamata na dane zajmove građanima i to za 13,4%. Tijekom 2023. godine otplaćeno je manje zajmova u počeku i manji dio kupaca koji trenutno otplaćuje kredite se odlučio na prijevremenu otplatu zajma, zbog čega je naplaćeno više kamata. Iz prethodnog razdoblja je prenesen višak prihoda i primitaka u iznosu 201.909,57 EUR (šifra 92211). U 2023. ostvaren je višak prihoda od nefinancijske imovine  (šifra X002) u iznosu od 4.808.286,16 EUR zbog završetka projekta POS Martinkovac I. faza, dok je u prethodnom razdoblju ostvaren manjak prihoda od nefinancijske imovine – preneseni (šifra 9222) u iznosu 3.359.873,89 EUR . Razlog prenesenog manjka je prvenstveno bila nedovršena izgradnja stambenih objekata POS Martinkovac I. faza te se shodno tome nije priznavao prihod od prodaje stambenih objekata, već su se uplate građana knjigovodstveno evidentirale na obveze za uplaćene predujmove ugovorenih stanova. Prihod od prodaje stanova evidentiran je u 2023. godini. Sučeljavanjem manjka prihoda od nefinancijske imovine i viška prihoda i primitaka rezultiralo je viškom prihoda poslovanja u iznosu 191.977,12 EUR (šifra 92211 - BILANCA) i viškom prihoda od nefinancijske imovine u iznosu 1.557.038,86 EUR (šifra 92212 - BILANCA). Utvrđeni manjak primitaka od financijske imovine i zaduženja (šifra Y003) u iznosu od 1.383.698,64 EUR rezultat je danih zajmova građanima za 63 stana u projektu POS Martinkovac I. faza i smanjenih primitaka/povrata od građana za zajmove, odnosno manji broj građana je u 2023. godini prijevremeno otplatio zajmove za stanove iz projekata POS Rujevica II. faza, POS Donja Drenovi i POS Hostov breg I. faza.  Manjak primitaka od financijske imovine i zaduženja – preneseni iznosi 171.856,08 EUR, što je rezultiralo manjkom primitaka od financijske imovine i zaduženja na kraju izvještajnog razdoblja u iznosu 1.555.554,72 EUR (šifra 92223 - BILANCA). Iz navedenog proizlazi da ukupni rezultat (šifra 92) iznosi 193.461,26 EUR i predstavlja višak prihoda i primitaka raspoloživ u sljedećem razdoblju (X006).
Bilješka br. 11 – šifra 996
U izvanbilančnim evidencijama evidentirana je oprema Grada Rijeke dobivena na korištenje u sadašnjoj vrijednosti od 3.398,64 EUR. 
Evidentirana su potencijalna potraživanja po sudskim sporovima u visini 54.279,07 EUR te potencijalne obveze po sudskim sporovima u iznosu od 67.079,45 EUR. Prema analitičkoj evidenciji instrumenata osiguranja plaćanja na dan 31.12.2023. god. Agencija je imala ukupnu vrijednost primljenih zadužnica od 297 fizičkih osoba u iznosu od 13.992.237,62 EUR, založna prava na tuđoj imovini od 173 fizičke osobe iznose 3.635.742,64 EUR te primljene zadužnice od dvije pravne osobe u iznosu od 280.898,29 EUR. Izdana je jedna zadužnica u iznosu od 929,06 EUR kao sredstvo osiguranja plaćanja. 
Ukupan iznos izvanbilančnih zapisa iznosi 18.034.564,77 EUR.
Potraživanja u sudskim sporovima odnose se na spor s društvom Capital ing d.o.o. temeljem Ugovora za izradu usluge pripremnih radova projektiranja, izrade projektne dokumentacije i ishodovanja dozvola za izgradnju, energetskog certificiranja, izrade etažnih elaborata višestambenih građevina po modelu POS-a kao subvencioniranom programu stanogradnje na Martinkovcu planskih oznaka Dp-5 i Dp-7 te usluga projektantskog nadzora tijekom izvođenja radova od 30.12.2010. i Dodataka I. i II. tom ugovoru. 
Agencija je 29.12.2020. godine zaprimila prvostupanjsku Presudu Trgovačkog suda u Rijeci u kojoj je Sud odbacio tužbeni zahtjev te presudio u korist Agencije. S obzirom da je suprotna strana uložila žalbu 2021. godine, predmet je poslan Visokom trgovačkom sudu RH na odlučivanje. Rješenjem istog od 10.10.2022. godine, ukinuta je presuda Trgovačkog suda u Rijeci i predmet je vraćen prvostupanjskom sudu na ponovno suđenje.
Prilozi:
Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2023. godine.
Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2023.godine.
Tablica 3. a) Popis sudskih sporova u tijeku – Agencija tuženik – stanje na dan 31. prosinca 2023. godine.
            3. b) Popis sudskih sporova u tijeku – Agencija tužitelj – stanje na dan 31. prosinca 2023. godine.

Bilješka br. 12 – obvezna korekcija radi usklade analitike i sintetike zbog prelaska na EURO
Aktiva i pasiva bilance stanja na dan 01.01.2023. godine umanjene su za 0,19 eura, što je nastalo zbog razlike uslijed preračunavanja i zaokruživanja kuna u eure primjenom fiksnog tečaja konverzije. Razlika zaključnog stanja u kunama na dan 31.12.2022. godine i početnog stanja u eurima na dan 01.01.2023. godine između ukupne vrijednosti imovine (aktive) te ukupne vrijednosti obveza i vlastitih izvora (pasive) su slijedeće:
· [bookmark: _Hlk157489832][bookmark: _Hlk157489937]nabavna vrijednost imovine na razredu 0 u aktivi bilance umanjena je za -0,01 euro, a ispravak vrijednosti povećan je za 0,01 euro, zbog prijenosa analitičkog knjigovodstva dugotrajne nefinancijske imovine i usklađenje s karticama glavne knjige na razredu 0.
· dugovna strana računa glavne knjige skupine 12 umanjena je za -0,01 euro, zbog prijenosa analitičkog knjigovodstva potraživanja za pretporez kod obveznika poreza na dodanu vrijednost i usklađenje s karticama glavne knjige na istoj skupini.
· vlastiti izvori na skupini 911 za financijsku imovinu u pasivi bilance umanjena je za -0,01 kako bi i nadalje postojala bilančna ravnoteža sa skupinom 12. 
· dugovna strana računa glavne knjige skupine 13 uvećana je za 0,01 i umanjena za -0,01 euro, zbog prijenosa analitičkog knjigovodstva
· vlastiti izvori na skupini 911 za financijsku imovinu u pasivi bilance također je uvećana i umanjena za 0,01 kako bi i nadalje postojala bilančna ravnoteža sa skupinom 13
· manjak prihoda poslovanja uvećan je za 0,01 euro zbog uvećanog stanja u aktivi bilance stanja na razredu 1 te je višak primitaka od financijske imovine uvećan za 0,16 eura zbog uvećanog stanja u pasivi bilance stanja na razredu 2, te se izvršilo uvećanje od 0,04 eura viška prihoda od nefinancijske imovine zbog uvećanog stanja u aktivi bilance stanja na razredu 0. 



3. BILJEŠKE UZ PR-RAS

[bookmark: _Hlk62627913]Bilješka br. 1 – šifra 6

Prihodi poslovanja iskazani su visini 393.034,77 EUR, odnose se na prihode od imovine 108.487,32 EUR (šifra 64 ), prihode iz nadležnog proračuna za financiranje redovne djelatnosti  280.598,31 EUR (šifra 67) i ostalih prihoda 3.949,14 EUR (šifra 68). Prihodi poslovanja bilježe porast od 43,9%.

Bilješka br. 2 – šifra 64

[bookmark: _Hlk62628061]Iskazani iznos prihoda od imovine 108.487,32 EUR, predstavlja prihode od pasivnih kamata po viđenju na neoročena sredstva po transakcijskim računima u visini od 0,24 EUR (šifra 641) te prihode od kamata na dane zajmove koji ukupno iznose 108.487,08 EUR (šifra 643). Prihodi od kamata na dane zajmove odnose se na prihode od kamata na dane zajmove neprofitnim organizacijama, građanima i kućanstvima, odnosno javna sredstva naplaćena od kupaca, fizičkih osoba, kroz tzv. III. obrok u visini 40.396,88 EUR (šifra 6432) za POS Rujevica II. faza (stanovi i garaže; 24.985,71 EUR ), POS Hostov breg I. faza (8.661,33 EUR), POS Donja Drenova (5.940,73 EUR) i POS Martinkovac I. faza (809,11 EUR) te kamatu obračunatu po zajmu Grada Rijeke za obročnu otplatu kupljenih nekretnina iz projekta Rujevica I. faza u visini 68.090,20 EUR (šifra 6437). Prihodi od imovine bilježe smanjenje od 5,3% koje proizlazi iz smanjenog prihoda od kamata na dane zajmove drugih razina vlasti, preciznije kamatu obračunatu po zajmu Grada Rijeke za obročnu otplatu kupljenih nekretnina iz projekta Rujevica I. faza u visini 68.090,20 EUR (13,7%) te kamate na oročena sredstva koje bilježe značajno smanjenje od 94,9% i iznose 0,24 EUR.

Bilješka br. 3 – šifra 67

Prihodi iz nadležnog proračuna za financiranje rashoda poslovanja u visini od 280.598,31 EUR, a odnose se na sredstva iz proračuna Grada Rijeke, koja su isplaćena s računa Riznice Grada Rijeke za plaće i materijalno-financijske rashode Agencije u iznosu 171.971,72 EUR (šifra 6711) i prihoda za financiranje rashoda za nabavu nefinancijske imovine u iznosu 108.626,59 EUR (šifra 6712), točnije sredstva kojima je Grad Rijeka financirao projekt POS Martinkovac I. faza. U odnosu na prethodnu godinu došlo je do povećanja prihoda iz nadležnog proračuna za 76,9%, najviše zbog aktivnosti u projektu POS Martinkovac I. faza.

Bilješka br. 4 – šifra 68

Ostali prihodi (šifra 683) iznose 3.949,14 EUR, a odnose se na refundirane režijske troškove od strane izvođača radova VG5 d.o.o. u projektu POS Martinkovac I. faza (vidi bilješku br. 7).

Bilješka br. 5 – šifra 3

[bookmark: _Hlk62629989]Rashodi poslovanja iznose 294.340,63 EUR (šifra 3), a odnose se na rashode za zaposlene 121.782,06 EUR (šifra 31), materijalne rashode 63.078,14 EUR (šifra 32) i financijske rashode 109.480,43 EUR (šifra 34). U odnosu na prethodnu godinu ukupni rashodi nemaju većih odstupanja.

Bilješka br. 6 – šifra 31

Rashodi za zaposlene iskazani u visini 121.782,06 EUR obuhvaćaju izdatke za bruto plaće zaposlenih 101.387,46 EUR (šifra 311), doprinose iz plaća u iznosu od 16.728,95 EUR (šifra 313) te ostale rashode za zaposlene koji su se odnosili na regres, božićnicu, dar za djecu i potporu u slučaju smrti roditelja u visini 3.665,65 EUR (šifra 312) i ne bilježe znatna odstupanja. Važno je napomenuti, iako nije bilo značajnih odstupanja u izdacima za bruto plaće i doprinose, Agencija je u prethodnoj godini imala 5 zaposlenih u punom radnom vremenu, dok je u 2023. jedan od zaposlenika s punog radnog vremena prešao na pola radnog vremena. Povećanje koeficijenata složenosti rada dovelo je do povećanja izdataka za bruto plaća i doprinose, ali zbog jednog zaposlenika koji je zaposlen na pola radnog vremena, ovo povećanje nije vidljivo kada se uspoređuju ukupni izdaci u prethodnom i ovom izvještajnom razdoblju.

Bilješka br. 7 – šifra 32

Materijalni rashodi iskazani u iznosu od 63.078,14 EUR odnose se na izdatke za naknade troškova zaposlenima 5.344,37 EUR (šifra 321), rashode za materijal i energiju 5.949,83 EUR (šifra 322), rashode za usluge 50.862,39 EUR (šifra 323) i ostale nespomenute rashode poslovanja 921,55 EUR (šifra 329).  Materijalni rashodi su se u odnosu na izvještajno razdoblje 2022. godine povećali za 20% uslijed povećanja režijskih troškova koji su nastali zbog projekta POS Martinkovac I. faza, a isti su refundirani od izvođača radova VG d.o.o. (ugovor „ključ u ruke“), promidžbe i informiranja javnosti o projektu Martinkovac I. faza, te troškova reprezentacije i nadogradnje programskog rješenja za podršku sklapanja ugovora za isti projekt. Povećanju materijalnih rashoda je pridonijelo i povećanje intelektualnih usluga, točnije usluga odvjetnika.

Bilješka br. 8. – šifra 321

Naknade troškova zaposlenima bilježe rast od 5,4%, jer su zaposleni prisustvovali većem broju usavršavanja u odnosu na prethodnu godinu u iznosu 617,00 EUR (šifra 3213), što je povećanje od 5,7%, te su išli na službeno putovanje (šifra 3211) za koje je naknada troškova iznosila 44,96 EUR.

Bilješka br. 9 – šifra 322

Iskazani rashodi za materijal i energiju u visini 5.949,83 EUR odnose se na troškove energije 4.849,82 EUR i na nabavu uredskog materijala 1.100,01 EUR. Ovi rashodi bilježe povećanje od 38,6% u odnosu na prethodnu godinu slijedom povećanje cijene uredskog materijala te povećanja rashoda za električnu energiju kao posljedica aktivnosti u okviru projekta POS Martinkovac I. faza (vidi bilješku br. 7) . 

Bilješka br. 10 – šifra 323

Rashodi za usluge evidentirani su u visini od 50.862,39 EUR bilježe povećanje od 18,6%. U nastavku slijedi struktura povećanja i smanjenja pojedinih rashoda po računskim odjeljcima kako slijedi:

Usluge telefona, pošte i prijevoza (šifra 3231) iznose 411,67 EUR te su smanjeni za 42,3% u odnosu na proteklo razdoblje uglavnom zbog smanjenja troškova za poštanske usluge.
Troškovi tekućeg i investicijskog održavanja (šifra 3232) iznose 267,63 EUR te su na razini prethode godine. Usluge promidžbe i informiranja (šifra 3234) 889,22 EUR bilježe znatno povećanje veće od 4 puta zbog informiranja javnosti o završetku projekta POS Martinkovac I. faza. Komunalne usluge (šifra 3234) iznose 2.247,30 EUR i bilježe povećanje od 27,8% kao posljedica komunalnih troškova za dvije novoizgrađene zgrade u projektu POS Martinkovac I. faza, a isti su refundirani izvođaču radova (također vidi bilješku br. 7) Troškovi za intelektualne i osobne usluge (šifra 3237) u visini od 25.111,71 EUR bilježe povećanje od 15,1% u odnosu na prethodnu godinu iz razloga što su se u 2023. godini koristile dodatne intelektualne usluge, točnije usluge odvjetnika. Računalne usluge (šifra 3238) u visini 16.825,22 EUR bilježe rast od 30,5% zbog nadogradnje programskog rješenja, također za projekt POS Martinkovac I. faza.

Bilješka br. 11 – šifra 329

Ostali nespomenuti rashodi poslovanja u iznosu od 921,55 EUR povećani su za skoro 3 puta u odnosu na prethodnu godinu jer u 2023. godini nastao trošak reprezentacije u iznosu 591,82 EUR (šifra 3293) i plaćanje su pristoje u iznosu 33,18 EUR (šifra 3295) vezane uz projekt POS Martinkovac I. faza. Smanjile su se premije osiguranja (šifra 3292) za 5,7% i iznose 193,03 EUR, dok su ostali nespomenuti rashodi poslovanja (šifra 3299) ostali nepromijenjeni u odnosu na prethodnu godinu te iznose 103,52 EUR.

Bilješka br. 12 – šifra 34

Financijski rashodi iznose 109.480,43 EUR, a odnose se na kamate za primljene zajmove od drugih razina vlasti odnosno za zajmove Grada Rijeke te zajam od Agencije za pravni promet i posredovanje nekretninama u iznosu od 108.487,08 EUR (šifra 342)  i ostale financijske rashode 993,35 EUR (šifra 343) koje se odnose na bankarske usluge i usluge platnog prometa te zateznu kamatu. Kamate za primljene zajmove od drugih razina vlasti (šifra 3428) bilježe pad od 5,3% što odgovara dinamici smanjenja kamata smanjenjem glavnice u projektu POS Rujevica I. faza kao i proteklih godina. Bankarske usluge i usluge platnog prometa (šifra 3431) iznose 942,89 EUR i bilježe značajno smanjenje u odnosu na prethodnu godinu u visini 80,9% zbog smanjenje broja žiro računa, te samim time naknada za usluge banaka. Također u 2023. godini Agencija nije imala plaćanja u inozemstvo. Zatezne kamate (šifra 3433) iznose 50,46 EUR i  također bilježe značajno smanjenje od 58,6%

Bilješka br. 13 – šifra X001

Rezultat od poslovanja u izvještajnom razdoblju prikazuje višak prihoda poslovanja u iznosu od 98.694,14 EUR. Višak proizlazi iz povećanja prihoda poslovanja, dok su rashodi poslovanja ostali na razini prethodne godine. Povećanje prihoda poslovanja iznosi 43,9% u odnosu na prethodno izvještajno razdoblje. Višak prihoda poslovanja – preneseni (šifra 92211) iznosi 201.909,57 EUR, stoga višak od poslovanja za preraspodjelu u sljedećem razdoblju 300.603,71 EUR.

Bilješka br. 14 – šifra 7

Prihodi od prodaje nefinancijske imovine iznose 5.825.835,34 EUR, a odnose se isključivo na stambene objekte (šifra 7211), točnije na 90 prodanih stanova iz dvije stambene zgrade kapitalnog projekta Martinkovac I. faza. Porast prihoda od nefinancijske imovine u odnosu na prethodnu godinu je značajno veći (>>100%) jer su prihodi na kraju izvještajnog razdoblja iznosili 153.387,89 EUR kada je prodano 13 garaža iz projekta POS Rujevica II. faza.

Bilješka br. 15 – šifra 4

U ovom izvještajnom razdoblju ostvareni su rashodi za nabavu nefinancijske imovine u iznosu 1.017.549,18 EUR , a odnose se na rashode za nabavu proizvedene dugotrajne imovine u iznosu od 1.016.885,98 EUR (šifra 4211) za ulaganje u kapitalni projekt izgradnje stambenih objekata POS Martinkovac I. faza, koji je započeo u travnju 2022. godine i na rashod za nabavu komunikacijske opreme (mobitela) u iznosu 663,20 EUR (šifra 4222). Rashodi za nabavu nefinancijske imovine bilježe značajan pad od 66,6% u odnosu na prethodno izvještajno razdoblje je jer u travnju 2023. godine završena izgradnja stambenih objekata kapitalnog projekta POS Martinkovac I. faza i napravljena primopredaja stanova kupcima.

Bilješka br. 16 – šifra X002

U ovoj godini ostvaren je višak prihoda od nefinancijske imovine u iznosu od 4.808.286,16 EUR, dok je u prethodnom izvještajnom razdoblju ostvaren manjak prihoda od nefinancijske imovine. U izvještajnom razdoblju prošle godine je ostvaren manjak zbog povećanih rashoda za izgradnju projekta POS Martinkovac I. faza i evidentiranja uplata budućih kupaca na predujmove do okončanja izgradnje stanova. Kako je već navedeno, završila je izgradnja stanova projekta POS Martinkovac I. faza što je dovelo do znatnog smanjenja ulaganja u projekt te su svi predujmovi kupaca evidentirati kao prihodi od prodaje nefinancijske imovine što je dovelo do viška prihoda od nefinancijske imovine. Preneseni manjak prihoda od nefinancijske imovine iznosi 3.359.873,89 EUR (šifra 92222) što rezultira viškom prihoda od nefinancijske imovine raspoloživom u tekućem razdoblju od 1.448.412,27 EUR.  

Bilješka br. 17 – šifra 8

Primici od financijske imovine i zaduženja iznose 879.840,73 EUR, a odnose se na primitke (povrate) glavnica zajmova danih građanima (fizičkim osobama) kroz tzv. III. obrok u iznosu 359.818,03 EUR (šifra 8121), povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza 222.499,22 EUR (šifra 8173) te primljene zajmove od drugih razina vlasti, Grada Rijeke za projekte POS Martinkovac I. faza i POS Zamet koji iznose 297.523,48 EUR (šifra 8473). Primici od financijske imovine i zaduženja smanjeni su za 10,9% u odnosu na 2022. godinu iz razloga što je u 2023. godini u odnosu na 2022. manji broj kupaca prijevremeno i u potpunosti otplatio stanove. 

Bilješka br. 18 – šifra 8121

Primici od financijske imovine, odnosno primici (povrati) glavnica zajmova danih građanima (fizičkim osobama) kroz tzv. III. obrok prema projektima ostvareni su na lokacijama kako slijedi: POS Rujevica II. faza 141.363,79 EUR, POS Donja Drenova 114.980,92 EUR, POS Hostov breg I. faza 97.582,94 EUR i POS Martinkovac I. faza 5.890,38 EUR. U odnosu na prethodnu godinu primici od financijske imovine bilježe smanjenje od 47,6% zbog smanjenog broja prijevremeno otplaćenih zajmova građana.

Bilješka br. 19 – šifra 8173

Povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza iznosi 222.499,22 EUR i predstavlja povećanje od 5,1% kao i prethodne godine, što je u skladu s dinamikom plaćana ugovorenom u okviru ovog projekta.

Bilješka br. 20 – šifra 8473

Primici od financijske imovine za primljene zajmove od drugih razina vlasti iznose 297.523,48 EUR (šifra 8473) što je povećanje veće od 3 puta u odnosu na prethodno izvještajno razdoblje. Povećanje proizlazi iz primljenih zajmova od Grada Rijeke za kapitalne projekte POS Martinkovac I. faza i POS Zamet. Primljeni zajmovi od Grada Rijeke odnose se na primljeni zajam za priključenje dvije zgrade na komunalne priključke u iznosu 30.307,80 EUR i povećanje vrijednosti zemljišta u iznosu 9.466,68 EUR za kapitalni projekt POS Martinkovac I. faza, te primljeni zajam u vrijednosti danog zemljišta za kapitalni projekt POS Zamet u iznosu 257.749,00 EUR.

Bilješka br. 21 – šifra 5

Izdaci za financijsku imovinu i otplate zajmova iznose 2.263.539,37 EUR, a obuhvaćaju:

- dane zajmove neprofitnim organizacijama, građanima i kućanstvima u tuzemstvu, točnije 63 dana zajma fizičkim osobama za tzv. III. obrok za stanove iz projekta Martinkovac I. faza u iznosu 1.087.754,34 EUR (šifra 5121); 
- otplatu glavnica primljenih zajmova od državnog proračuna u iznosu od 795.173,74 EUR (šifra 5471), odnosno Agencije za pravni promet i posredovanje nekretninama za plasirana javna sredstva (tzv. III. obrok) iz projekta POS Rujevica I. faza iznose 222.499,22 EUR te POS Rujevica II. faza u iznosu od 68.303,71 EUR, POS Donja Drenova u iznosu od 91.969,80 EUR, POS Hostov breg I. faza 63.913,36 EUR i POS Martinkovac I. faza 348.487,65 EUR;
- otplatu glavnica primljenih zajmova gradskog proračuna u iznosu od 380.611,29 EUR (šifra 5473) za plasirana javna sredstva (tzv. III. obrok) iz projekta POS Rujevica II. faza u iznosu od 73.060,08 EUR, POS Donja Drenova u iznosu od 23.011,12 EUR, POS Hostov breg I. faza 33.669,58 EUR i POS Martinkovac I. faza, 87.244,10 EUR, a koja se po naplati kupaca vraćaju Gradu Rijeci, te je izvršen povrat 35% ulaganja u kapitalni projekt Martinkovac I. faza u iznosu 163.626,41 EUR ugovoren s Gradom Rijekom. 

Izdaci za financijsku imovinu i zajmove bilježe znatno povećanje (>100%) kao posljedica povrata zajmova u državni i gradski proračun od projekta POS Martinkovac I. faza te zbog danih zajmova 63 fizičke osobe (građanima) za III. obrok u istom projektu. Povrati zajmova, naplaćenih od kupaca iz ostalih projekata odvijali su se u skladu sa ugovorenom dinamikom i te je bio nešto manji broj prijevremenih otplata nego 2022. godine.

Bilješka br. 22 – šifra Y003

[bookmark: _Hlk157455551]Ukupan manjak primitaka od financijske imovine utvrđen za tekuću godinu (šifra Y003) iznosi 1.383.698,64 EUR, dok manjak primitaka od financijske imovine - preneseni (šifra 92223) iznosi 171.856,08 EUR što rezultira manjkom prihoda od financijske imovine u iznosu od 1.555.554,72 EUR. Utvrđeni manjak financijske imovine povećao se u odnosu na prethodnu godinu i to više od 100%, jer Agencija ove godine dala zajmove za 63 građana u projektu POS Martinkovac te je u istom projektu izvršila povrate prema Gradu Rijeci i Agenciji za pravni promet i posredovanje nekretninama za III. obroke u istom projektu.
 
Bilješka br. 23 – šifra X678-X006

Ukupni prihodi i primici u izvještajnom razdoblju iznose 7.098.710,84 EUR (šifra X678),  ukupni rashodi i izdaci iznose 3.575.429,18 EUR (šifra Y345), te je ostvaren višak prihoda i primitaka u iznosu od 3.523.281,66 EUR (šifra X005). Preneseni manjak prihoda i primitaka iznosi 3.329.820,40 EUR (šifra 9222-9221), slijedom toga, višak prihoda i primitaka raspoloživ u sljedećem razdoblju iznosi 193.461,26 EUR (šifra X006).

Bilješka br. 24 – šifra 11P

Stanje novčanih sredstava na početku izvještajnog razdoblja iznosi 1.374.765,85 EUR.

Bilješka br. 25 – šifra 11K

Ukupni priljevi na novčane račune i blagajne (šifra 11-dugov.) iznose 1.336.780,05 EUR, dok ukupni odljevi s novčanih računa i blagajni (šifra 11-potraž.) iznose 2.455.082,47 EUR. Promjene su rezultirale stanjem novčanih sredstava na računu na kraju izvještajnog razdoblja (šifra 11k) u iznosu od 256.463,43 EUR, što je smanjenje u odnosu na prethodnu godinu od 81,3% jer su izvršeni povrati prema Gradu Rijeci i Agenciji za pravni promet i posredovanje nekretninama za zajmove koje je Agencija dobila za izgradnju stanova iz projekta POS Martinkovac I. faza. Vraćena sredstva su prethodno naplaćena od kupaca stanova u obrocima.

Bilješka br. 26 – šifra 64373

Prihodi od kamata na dane zajmove gradskim proračunima iznose 68.090,20 EUR, a odnose se na tzv. robni kredit (POS Rujevica I. faza) i bilježi smanjenje od 13,7%, što je u skladu s dinamikom smanjenja prihoda od kamata smanjenjem glavnice.

Bilješka br. 27 – šifra 34281

Kamate za primljene zajmove od Agencije za pravni promet i posredovanje nekretninama iznose 90.750,92 EUR u promatranom razdoblju, što je smanjenje od 8,6% u odnosu na prethodno.

Bilješka br. 28 – šifra 34283

Kamate za primljene zajmove od Grada Rijeke iznose 17.736,16 EUR, te su se povećale u odnosu na isto izvještajno razdoblje prethodne godine za 16,2%.

Bilješka br. 29 – šifra 81212

Povrat zajmova danih građanima odnosi se na plaćenu glavnicu kroz tzv. III. obrok iz projekata POS Rujevica II. faza, POS Donja Drenova, POS Hostov breg I. faza i POS Martinkovac I. faza, a iznosi 359.818,03 EUR, što predstavlja smanjenje od 47,6% (vidi bilješku br. 18).

Bilješka br. 30 – šifra 81732

Povrat zajmova danih gradskim proračunima odnosi se na četiri rate glavnice tzv. robnog kredita u iznosu od 222.499,22EUR vezano za projekt POS Rujevica I. faza, je vraćeno 5,1% više nego u isto razdoblje prethodne godine.

Bilješka br. 31 – šifra 84732

U promatranom razdoblju primljeni zajam od Grada Rijeke iznosi 297.523,48 EUR, što je povećanje veće od 100% (vidi bilješku br. 20).

Bilješka br. 32 – šifra 51212

U izvještajnom razdoblju Agencija je dala 63 zajma građanima za stanove u projektu POS Martinkovac I. faza u iznosu 1.087.754,34 EUR.

Bilješka br. 33 – šifra 54712 i 54732

U promatranom razdoblju otplaćene su glavnice primljenih zajmova od državnog proračuna u iznosu od 795.173,74 EUR i glavnice primljenih zajmova od gradskog proračuna - dugoročnih u iznosu od 380.611,29 EUR za realizirane projekte (za razradu po projektima vidi bilješku br. 21).



4. BILJEŠKE UZ OBRAZAC OBVEZE

Bilješka br. 1 – šifra V001
Stanje obveza na dan 1. siječnja 2023. godine iznosi 10.435.462,58 EUR.
Bilješka br. 2 – šifra V002
[bookmark: _Hlk125894169]Povećanje obveza u izvještajnom razdoblju iznosi 3.715.252,32 EUR, a odnosi se na obveze za zaposlene (šifra N231) 121.782,06 EUR, obveze za materijalne rashode (šifra N232) 75.965,43 EUR, obveze za financijske rashode (šifra N234) 993,35 EUR, ostale tekuće obveze (šifra N239) 2.387.682,56 EUR i povećanje obveze za nabavu nefinancijske imovine (šifra N24) 751.271,78 EUR. Povećanje obveza za financijsku imovinu odnose se na tuzemne kredite i zajmove (šifra N dio 25,26 Agencije za pravni promet i posredovanje nekretninama i Grada Rijeke) i iznose 377.557,14 EUR.
Bilješka br. 3 – šifra V004
Podmirene obveze u izvještajnom razdoblju iznose 9.148.637,34 EUR. Ukupno je podmireno obveza za rashode poslovanja u iznosu od 7.221.379,69 EUR (šifra P23), a odnose se na podmirene obveze za zaposlene u iznosu od 121.626,91 EUR (šifra P231), obveze za materijalne rashode 75.713,46 EUR (šifra P232), obveze za financijske rashode iznose 1.046,90 EUR (šifra P234), ostale tekuće obveze u iznosu od 7.022.992,42 EUR (šifra P239) te podmirene obveze za nabavu nefinancijske imovine 751.472,62 EUR (šifra P24). Podmirene su obveze za tuzemne kredite i zajmove u iznosu od 1.175.785,03 EUR (šifra P dio 25,26) a odnose se na međusobne obveze proračunskih korisnika (Agencije za pravni promet i posredovanje nekretninama i Grada Rijeke, kojim je podmirena obveza za povrat državnih poticajnih sredstava i obveza za povrat ulaganja Grada Rijeke  kojima je financirana izgradnja projekta POS Rujevica II. faza, POS Donja Drenova, POS Hostov breg I. faza i POS Martinkovac I. faza. 
Bilješka br. 4 – šifra V006
Stanje sveukupnih obveza na kraju izvještajnog razdoblja iznosi 5.002.077,56 EUR, što je ujedno i stanje nedospjelih obveza na kraju izvještajnog razdoblja (šifra V009). 
Međusobne obveze proračunskih korisnika iznose 4.981.397,82 EUR (šifra V010), a odnose se na obveze za zajmove Agenciji za pravni promet i posredovanje nekretninama 3.615.411,90 EUR i obveze za zajmove Grada Rijeke 1.365.985,92 EUR, te obveze za rashode poslovanja u iznosu 19.850,74EUR (šifra ND23) i obveze za nabavu nefinancijske imovine u iznosu 829,00 EUR (šifra ND24). Smanjenje stanja obveza na kraju izvještajnog razdoblja u odnosu na početno stanje rezultat je aktivnosti vezanih uz projekt POS Martinkovac I. faza.


 5. BILJEŠKE UZ OBRAZAC RAS-FUNKCIJSKI
[bookmark: _Hlk31319060]Bilješka br. 1 – šifra 061
Agencija za društveno poticanu stanogradnju Grada Rijeke prema funkcijskoj klasifikaciji 061 Razvoj stanovanja, rashode poslovanja i rashode za nabavku nefinancijske imovine iskazala je u visini 1.311.889,81 EUR. U odnosu na izvještajno razdoblje prethodne godine bilježi značajno smanjenje u visini 60,7% zbog završetka izgradnje i prodaje stanova u okviru projekta POS Martinkovac I. faza.


6. BILJEŠKE UZ OBRAZAC P-VRIO
Bilješka br. 1 – šifra 9151 i 9152
Prema čl. 16. Pravilnika o financijskom izvještavanju u proračunskom računovodstvu („Narodne novine“, broj 3/15, 93/15, 135/15, 2/17, 28/17, 112/18, 126/19, 145/20, 144/21) bilo je značajnih promjena u vrijednosti imovine. Izvršeno je povećanje u vrijednosti potraživanja na dane zajmove za obračunate kamate počeka u iznosu od 80.033,66 EUR (šifra P011). Sukladno tome izvršeno je povećanje obveza za primljene zajmove od državnih i gradskih proračuna u iznosu od 80.033,66 EUR (šifre P034).

